**DUBAJ, ABU DHABI 2024**

**PERLY PERZIE**

###### 8-dňový letecký zájazd

 **Pozývame Vás bližšie spoznať mega luxusný Dubaj a kúzelné hlavné mesto Spojených arabských emirátov - Abu Dhabi.**

 **Dubaj – najrýchlejšie sa rozvíjajúca metropola nášho storočia s prekrásnymi bielymi plážami, exotickou flórou a faunou a so svojimi niekoľkými neprekonateľnými Nº1 v rámci celého sveta: najvyššia budova sveta Burj Khalifa s najrýchlejším výťahom na svete. Najrozsiahlejšie nákupné centrum na svete Dubai Mall s najväčším akváriom a s prekrásnou top osvetlenou spievajúcou fontánou.**

**Aby toho nebolo málo, odfotíme si aj jediný 7\* hotel na svete – Burj Al Arab.**

**S jednokoľajovou plne automatizovanou lanovkou sa prevezieme ponad jedinečný umelý ostrov v tvare palmy.**

 **Prejdeme sa tiež magickým rozkvitnutým voňavým kvetinovým rajom v Dubaji, oddýchneme si na jemných bielych exotických plážach či zapláveme v príjemnom modro-tyrkysovom mori.**

 **Nákupné maniačky si môžu vybrať z niekoľkých giga nákupných centier, kde okrem nákupov je najdôležitejšie jediné: nestratiť sa …**

 **Pre milovníkov kultúry sme pripravili celodenný výlet do Abu Dhabi s návštevou jednej z najkrajších mešít sveta – Sheikh Zayed Grand Mosque s najväčším lustrom a kobercom sveta. Neobídeme ani čerstvo postavenú ultra modernú galériu Louvre – áno, Louvre.**

10. 04. - 17. 04. 2024

 1.599,- €

**V cene je zahrnuté:**

- letecká doprava renomovanou leteckou spoločnosťou EMIRATES: BUD (H) – DUBAJ DXB (UAE) a späť, malá 7 kg príručná batožina 40x30x20 cm, veľká checkujúca batožina do 30 kg, občerstvenie na palubách lietadiel, palivový príplatok, letiskové a bezpečnostné poplatky, 7x ubytovanie v \*\*\*\* hoteli v Dubaji s vlastným bazénom a 7x polpenziou, denne privátny autobus shuttle bus z hotela na pláž, do nákupných centier, k metru a k vybraným pamiatkam, 5% DPH, 10% servisný hotelový poplatok, turistický poplatok za noc vo výške 15,- AED, 7% mestská daň, transfer z/na medzinárodné letisko DXB v Dubaji, lekár a sprievodca počas celého pobytu

**Príplatok:**

komplexné rozšírené cestovné poistenie liečebných nákladov v zahraničí vrátane storna zájazdu, COVID-19 či karantény: 3,- €/os./deň (nad 70 rokov: 5,- €/os./deň), poistenie CK proti insolventnosti: 10,- €/os./pobyt, jednoposteľová izba 65,- €/os./noc, mestská doprava v Dubaji, transfer na letisko v Budapešti a späť, vstupy do múzeí a pamiatok

**Informácie a rezervácie:** [**www.ckbca.sk**](http://www.ckbca.sk)**, mobil: 0905 196216**

**E – mail:** **info@ckbca.sk****,** **benkomil@centrum.sk**

**PROGRAM ZÁJAZDU**

10.04.2024 (streda) **KOŠICE (SK)**

- **07.15 hod.** zraz v Košiciach na parkovisku pred Hotelovou Akadémiou na Južnej triede 10, uloženie batožín do autobusu. Klientom zo vzdialenejších miest poskytneme ubytovanie v hoteli v Košiciach z noci 09.04. na 10.04.2024 zdarma.

- **08.00 hod**. **svätá omša** s požehnaním v Kostole Zoslania Ducha Svätého na Južnej triede 2, transfer na medzinárodné letisko v Budapešti s jednou hygienickou prestávkou v Maďarsku na čerpacej stanici ANJEL

 **BUDAPEŠŤ (H)**

- **13.00 hod.** check-in na medzinárodné letisku Ferenc Liszt Ferihegy v Budapešti Terminal 2B

- **16.00 hod.** odlet priamym letom do Spojených arabských emirátov (UAE) – mesto Dubaj leteckou spoločnosťou **EMIRATES** let **EK112** (dĺžka letu 5.20 hod.) na najväčšie medzinárodné letisko DXB v Dubaji Terminal 03 lietadlom Boeing 777-300 Er

 **DUBAJ (UAE)**

- **23.20 hod.** plánovaný prílet na medzinárodné letisko DXB v Dubaji (UAE) Terminal 03 (časový posun + 2,0 hod.), udelenie víz, nočný transfer do hotela, ubytovanie v hoteli, nocľah

11.04.2024 (štvrtok):

- **06.00 – 10.30 hod.** raňajky v hoteli, relax na slnečnej terase pri hotelovom bazéne, o **12.30 – 14.00 hod.** obed v hotelovej reštaurácii, o **14.00 hod.** odchod privátnym autobusom spred hotela do **DUBAI FRAME** **(OBRAZ DUBAJA)**, prednostný vstup do objektu, výstup výťahom na 48. poschodie (v=150 m), prehliadka histórie Dubaja ako aj súčasnosti či budúcnosti, o **16.45 hod.** odchod autobusom do hotela, večera **19.00 – 20.00 hod.**

- **20.00 hod.** odchod autobusom na večerný **DUBAI THE POINTE**, promenáda, show najväčších tancujúcich fontán v zátoke pred hotelom \*\*\*\*\* ATLANTIS, o**22.10 hod.** odchod autobusom do hotela, oddych, nocľah

12.04.2024 (piatok)

- **06.00 – 08.30 hod.** raňajky, autobusom do **MIRACLE GARDEN** – rozprávková čarovná záhrada s množstvom krásne voňajúcich kvetín, je hotovou pastvou pre oči a čuch, určite by ste do záhrad mali vstúpiť - prednostný vstup, o **11.30** **hod.** odchod do hotela, oddych. Relax na krásnej pláži **JUMEIRACH BEACH JBR2** Perzského zálivu, kúpanie. Možnosť sa previesť v **AIN DUBAI (DUBAJSKÉ OKO)** na súkromnom ostrove **BLUEWATERS ISLAND** – najvyššie ruské koleso na svete ponúka výhľad na krásy Dubaja z výšky 250 m. Ak máte radi hudbu, drinky, zábavu odporúčame navštíviť pláž **BEACH „ZERO“** za poplatok, odchod do hotela, večera, individuálne voľno, nocľah

13.04.2024 (sobota): **ABU DHABI (UAE)**

## - raňajky v hoteli, odchod autobusom (cca 1,5 hod.) do hlavného mesta UAE – ABU DHABI, návšteva FERRARI WORLD, 5 veží ETIHAD, ako symboly mesta Abu Dhabi, parlament, sídlo prezidenta či jednej z najkrajších a najväčších mešít sveta – SHEIKH ZAYED GRAND MOSQUE s najväčším lustrom a perzským kobercom na svete. Popoludní návšteva novo postavenej ultra modernej LOUVRE galéria – prednostný vstup s unikátnou architektúrou a umeleckými dielami, odchod autobusom do Dubaja, večera v hoteli, individuálne voľno, nocľah

1. 14.04.2024 (nedeľa)

- raňajky v hoteli, podľa želania odchod autobusom na **svätú omšu** v rímskokatolíckom **Kostole sv. Františka z Assisi v Jebel Ali** v anglickom jazyku (texty v slovenskom jazyku), návrat do hotela, návšteva najmodernejšieho múzea budúcnosti a efektov **MUSEUM OF FUTURE – MÚZEUM BUDÚCNOSTI** (prednostný vstup), kúpanie v Perskom zálive, večera, individuálny program, nocľah

15.04.2024 (pondelok)

- raňajky v hoteli, najrozsiahlejšie a najväčšie nákupné centrum na svete **DUBAI MALL** s najväčším akváriom na svete s prekrásnou top osvetlenou spievajúcou fontánou, obed (individuálne), najvyššia budova sveta **BURJ KHALIFA** **–** prednostný vstup s najrýchlejším výťahom na svete, panoramatický výhľad zo 124. poschodia mrakodrapu, kde budete cítiť mierny pohyb budovy, vodopády, osobné voľno, nákupy, fascinujúce spievajúce fontány v noci, večera v hoteli, nocľah

16.04.2024 (utorok)

- raňajky v hoteli, odchod autobusom na starý preslávený trh so zlatom, kašmírom a korením **GOLD AND SPICES SOUK**, relax na krásnej súkromnej pláži s bielym jemným pieskom Perzského zálivu. S obľubou je vyhľadávaný výlet do púšte s červeným pieskom, jazda po dunách terénnymi autami, západ slnka, večerou a bohato pripraveným programom pre klientov. Vyskúšajte si jazdu aj na štvorkolkách. Niektorí z Vás dajú prednosť lyžovaniu v **SKI DUBAI – MALL OF EMIRATES,** oddych, večera, nocľah

17.04.2024 (streda)

- **06.00 hod.** raňajky v hoteli, uvoľnenie hotelových izieb, transfer na medzinárodne letisko DXB v Dubaji (UAE) Terminal 03

- **07.30 hod.** check-in na letisku DXB v Dubaji (UAE) Terminal 03

- **10.30 hod.** plánovaný odlet priamym letom do BUD (H) leteckou spoločnosťou **EMIRATES** let **EK111** (dĺžka letu 5.55 hod.) lietadlom Boeing 777-300 Er

 **BUDAPEŠŤ (H)**

- **14.25 hod.** plánovaný prílet do Budapešti Terminal 2B, transfer do Košíc s jednou hygienickou prestávkou na čerpacej stanici ANJEL v Maďarsku

 **KOŠICE (SK)**

- **19.00 hod.** plánovaný príchod do Košíc na parkovisko pred Hotelovú Akadémiu na Južnej triede 10 a pred autobusovú či železničnú stanicu v Košiciach

##### Poznámka: zmena programu, letových časov a odletových miest vyhradená.